Ma nuɣal ɣer tegnatin n tmenna n tmacahut ad tt-naf tettili-d kan deg yiḍ,imi tiwaculin tefɣent tafejrit ɣer tferkiwin akken ad xedmen lecɣal-nsen ;irgazen ɣer tebḥirin-nsen ad neqcen ad ẓẓun ,tilawin ɣer udaynin ɣer ufraḍ syin ɣer uheyyi n imekli,.Lewhi n lmeɣreb ttnejmaɛen-d sixxamen-nsen ,steɛfan syin akin ad ččen imensi imiren tettas-d tegnit n tmucuha ;ttnejmaɛen at wexxam ad zzin ɣef yiri n lkanun iwakken ad-asen tesɣar tjidat tiqdimin iwakken ad ttun ɛeyyu d teɣzi n wass.